VENDIM
Nr. 684, datë 28.9.2016

PËR SHPRONËSIMIN, PËR INTERES PUBLIK, TË PRONARIT TË PASURIVE TË PALUAJTSHME, PRONË PRIVATE, QË PREKET NGA REALIZIMI I PROJEKTIT “SISTEMIM ASFALTIM RRUGË E SHESHE, BLLOQET E BANIMIT SHEJA, TREGU I QYTETIT, SHKUMBINI DHE USHTARAKU”, LIBRAZHD

Në mbështetje të nenit 100 të Kushtetutës, të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Zhvillimit Urban, Këshilli i Ministrave

VENDOSI:

1. Shpronësimin, për interes publik, të pronarit të pasurive të paluajtshme, pronë private, që preket nga realizimi i projektit “Sistemim asfaltim rrugë e sheshe, blloqet e banimit Sheja, tregu i qytetit, Shkumbini dhe Ushtaraku”, Librazhd.
2. Shpronësimi të bëhet në favor të Bashkisë Librazhd.
3. Pronari i pasurive të paluajtshme, që shpronë-sohet, të kompensohet në vlerë të plotë, sipas masës përkatëse që paraqitet në tabelën bashkëlidhur këtij vendimi, për pasuritë “truall” dhe “ndërtesë”, me një vlerë të përgjithshme      370 690 (treqind e shtatëdhjetë mijë e gjashtëqind e nëntëdhjetë) lekë.
4. Vlera e përgjithshme e shpronësimit, prej 370 690 (treqind e shtatëdhjetë mijë e gjashtëqind e nëntëdhjetë) lekësh, të përballohet nga buxheti i Bashkisë Librazhd.
5. Shpenzimet procedurale, në vlerën 50 000 (pesëdhjetë mijë) lekë, të përballohen nga buxheti i vitit 2016, miratuar për Ministrinë e Zhvillimit Urban.
6. Shpronësimi të fillojë menjëherë pas botimit të këtij vendimi në Fletoren Zyrtare.
7. Pronari i listës që i bashkëlidhet këtij vendimi të kompensohet, për efekt shpronësimi, pasi të ketë paraqitur dokumentacionin e plotë të pronësisë pranë Bashkisë Librazhd. 
8. Zyra Vendore e Regjistrimit të Pasurive të Paluajtshme Librazhd, brenda 30 ditëve nga data e miratimit të këtij vendimi, në bashkëpunim me Bashkinë Librazhd, të fillojnë procedurat për hedhjen e gjurmës së projektit në hartën kadastrale, sipas planimetrisë së shpronësimit të miratuar, dhe të bëjnë kalimin e pronësisë, për pasuritë e shpronësuara, në favor të shtetit.
9. Zyra Vendore e Regjistrimit të Pasurive të Paluajtshme Librazhd të pezullojë të gjitha transaksionet me pasuritë e shpronësuara, deri në momentin që do të realizohet procesi i hedhjes së gjurmës së projektit në hartën kadastrale, si dhe kalimi i pronësisë, për pasuritë e shpronësuara.
10. Ngarkohen Ministria e Financave, Ministria e Zhvillimit Urban, Zyra Vendore e Regjistrimit të Pasurive të Paluajtshme Librazhd dhe Bashkia Librazhd për zbatimin e këtij vendimi.
	Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTRI
Niko Peleshi
	Fletorja Zyrtare

	Nr.
	Pronari
	ZK
	Nr. i pasurisë
	Lloji i pasurisë
	Sipërfaqe truall m2
	 Çmimi i truallit leke/m2 
	 Vlera e truallit 
	 Vlera e objektit lekë 
	 Vlera totale e shpronësimit lekë 
	 Shënime 

	1
	Tahir Destan Bahiti
	2446
	10/209 
	Truall 
	48
	  2,898 
	 139,104 
	  231,586 
	  370,690 
	 Konfirmuar nga ZVRPP-ja 

